CELEX: 32005R1196
Language: lv
Date: 2005-07-22 00:00:00
Title: Komisijas Regula (EK) Nr. 1196/2005 (2005. gada 22. jūlijs) par atsevišķu preču klasifikāciju kombinētajā nomenklatūrā

26.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 194/9
            
         
      KOMISIJAS REGULA (EK) Nr. 1196/2005
   (2005. gada 22. jūlijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu(-iem), kas norādīts(-i) 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka atkarībā no Kopienā spēkā esošajiem noteikumiem, kas attiecas uz tekstilizstrādājumu importa Kopienā dubultajām pārbaudes sistēmām un iepriekšējo un retrospektīvo Kopienas uzraudzību, saskaņā ar Padomes 1992. gada 12. oktobra Regulas (EEK) Nr. 2913/92 12. panta 6. punktu, ar kuru pieņemts Kopienas Muitas kodekss (2), 60 dienu laika periodā īpašnieks var turpināt izmantot saistošo informāciju par tarifiem, ko izdevušas dalībvalstu muitas iestādes attiecībā uz preču klasifikāciju kombinētajā nomenklatūrā un, kas nav saskaņā ar šo Regulu.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu(-iem), kas norādīts(-i) tabulas 2. ailē.
   2. pants
   Atkarībā no Kopienā spēkā esošajiem noteikumiem, kas attiecas uz tekstilizstrādājumu importa Kopienā dubultajām pārbaudes sistēmām un iepriekšējo un retrospektīvo Kopienas uzraudzību, saskaņā ar Regulas (EEK) Nr. 2913/92 12. panta 6. punktu, 60 dienu laika periodā var turpināt izmantot saistošo informāciju par tarifiem, ko izdevušas dalībvalstu muitas iestādes, kura nav saskaņā ar šo Regulu.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 22. jūlijā
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.. Regulā jaunākie grozījumi izdarīti ar Padomes Regulu (EK) Nr. 493/2005 (OV L 82, 31.3.2005., 1. lpp.).
   
      (2)  OV L 302, 19.10.1992., p. 1. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija
                  KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Cimds izgatavots galvenokārt no austa auduma. Lielākais cimda virsmas laukums, kurš aptver cimda aizmugurējo daļu (izņemot pirkstu aizmugurējo daļu), rokas locītavas daļu, virsmu starp pirkstiem, īkšķa daļu un rokas sānu virsmas daļu, ir no austa auduma, kas no tās iekšpuses pārklāts ar bezporainās plastmasas kārtu.
                  Plaukstas daļa, īkšķa priekšpuse un pirkstu virsma no plaukstas puses, kā arī četru pirkstu gali ir no adītas drānas, kas no ārpuses pārklāts ar bezporainās plastmasas kārtu.
                  Pirkstu aizmugurējā daļa un īkšķa ārējā daļa ir izgatavota no porainās plastmasas, kura no abām pusēm kombinēta ar tekstilmateriāla adījumu. Uz pirkstu un īkšķa aizmugurējās daļas pirkstu locītavas rajonā ir gumijas elementi, arī gar rādītājpirksta ārējo pusi atrodas plāna gumijas sloksne.
                  Uz rokas locītavas atrodas elastīga lente un velcro lentes aizdare, cimda galā ir elastīga savilkuma aukla.
                  (Skatīt fotoattēlu Nr. 635 A + B) (1)
                  
               
               
                  6216 00 00
               
               
                  Klasifikācija noteikta, ievērojot kombinētās nomenklatūras interpretācijas vispārīgos noteikumus Nr. 1., 3.b) un 6., kā arī KN koda 6216 00 00 aprakstu.
                  Skatīt arī HS skaidrojumus vispārīgajam noteikumam Nr. 3.b) un 6216. preču pozīcijai.
                  Cimds galvenokārt tiek izmantots, lai saglabātu roku siltu. Austais audums, kas ir dominējošais virsmas materiāls un kas veicina siltuma saglabāšanu, piešķir šim izstrādājumam tā būtiskās īpašības KN interpretācijas vispārīgā noteikuma Nr. 3.b) ietvaros.
               
            
         
      
         
      
         (1)  Fotoattēls ir dots tikai informācijai.